**Csongrád Városi Önkormányzat**

**Bedő Tamás polgármester**

**11/2020. (III. 26.) polgármesteri**

**H a t á r o z a t**

A Kormány a veszélyhelyzet kihirdetéséről szóló 40/2020.(III. 01.)Kormányrendelet 1. § értelmében az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófadélemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján veszélyhelyzetben a települési önkormányzat képviselő-testületének feladat-és hatáskörét gyakorolva a polgármester gyakorolja.

A fentiek alapján Csongrád Városi Önkormányzat Képviselő-testületének 2020. március 26. napi rendes ülésén hozott **39/2020.(III. 26.)**önkormányzati határozatát saját hatáskörben **jóváhagyom és megerősítem**:

Csongrád, 2020. március 26.

Bedő Tamás sk.

polgármester

**K i v o n a t:**

Csongrád Városi Önkormányzat Képviselő-testületének **2020. március 26-án** megtartott **3.** (*rendes*)üléséről készült jegyzőkönyvből.

**39/2020. (III. 26.) önkormányzati**

Fjl/148-1/2020.

**H a t á r o z a t**

Csongrád Városi Önkormányzat Képviselő-testülete megtárgyalta a Nyitvatartási korlátozással érintett önkormányzati tulajdonú üzlethelyiségek bérleti díjának mérséklése tárgyú előterjesztést és az alábbi döntést hozza:

1. A Képviselő-testület azon önkormányzati tulajdonú üzlethelyiségek üzemeltetői részére, akiket a kialalult járványveszélyben a 46/2020. (III. 16.) Korm. rendelet 1.§-a és 6.§-a érint és nyitvatartási korlátozás alá esnek, bérleti díj mérséklést biztosít, a díj mérséklés 2020. március 16. napjtól 2020. június 30. napjáig esedékes bérleti díjak 50 %-áig terjed.
2. A Képviselő-testület felhatalmazza a polgármestert a fenti díjmérséklés érvényesítésére.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. a képviselő-testület tagjai
2. a fejlesztési és üzemeltetési iroda és általa
3. az érintettek

K.m.f.

Bedő Tamás sk. Dr. Juhász László sk.

polgármester jegyző